
Sklep
Občinski svet Občine Ajdovščina daje pozitivno mnenje k imenovanju Jerneja Ferjančiča za ravnatelja Osnovne šole Col.

Obrazložitev:
Na javni razpis za imenovanje ravnatelja Osnovne šole Col je prispela ena prijava. Svet zavoda je ugotovil, da kandidat Jernej Ferjančič izpolnjuje pogoje razpisa ter občino zaprosil, da poda obrazloženo mnenje v postopku imenovanja ravnatelja, v skladu z določili Zakona o organizaciji in financiranju vzgoje in izobraževanja.
Komisija za mandatna vprašanja, volitve in imenovanja se je postopku seznanila s posredovano razpisno dokumentacijo in programom vodenja zavoda, ki ga je predložil kandidat. Po predstavitvi vodenja šole ter opravljenem razgovoru s kandidatom, je bil oblikovan predlog, da se poda pozitivno mnenje k imenovanju Jerneja Ferjančiča za ravnatelja Osnovne šole Col. Imenovani ima dolgoletne delovne izkušnje s področja vzgoje in izobraževanja, šolo uspešno vodi ter ustvarja spodbudno okolje za dobre odnose med učenci, učitelji in starši. 

